MINTA VERSENYKIÍRÁSRA

Hagyományos Tűzoltóversenyek 
A képzettségi szint emelése, az erőnlét, a gyorsaság és a pontos feladat elvégzése, az életmentés gyakorlása a megye Önkéntes Tűzoltó Egyesületeinek jelképes viadala.

Értékelési csoportok 
A csapatokat három fő értékelési csoportra lehet osztani: 
„önkéntes tűzoltó egyesületi” csoport 
„önkormányzati tűzoltóság” csoport 
                   „létesítményi tűzoltóság” csoport

Értékelési osztályok 
Minden értékelési csoportban külön kell értékelni a női, férfi és ifjúsági csapatokat is. 

Az induló csapatok létszáma: A versenycsapatok létszáma 4 fő.

A versenyzők életkora 
A versenyzők legkisebb életkora a verseny évében betöltött 18. életév, ettől eltérni a versenykiírásban lehet. 

Vezényszavak és parancskiadás nyelvezete. 
Vezényszavakat és parancsokat magyarul, illetve külföldi csapat esetén az adott versenyző csapat nyelvén lehet kiadni. A versenyen a gyakorlat indulását síppal kell jelezni. A versenyszám indítása - ha több csapat is indul egyszerre - hangosbemondón is elvégezhető. 
 
Általános meghatározások: Négy versenyszámból áll a megmérettetés, amik a következők:
I. Szerelési feladat (4 fő)
1 sugár szerelése szárazon 40 m alapvezetékkel.
Versenyszám leírása: A versenyszámban 4 fő vesz részt. Felszerelések ki lesznek készítve, minden csapatnak egyformán és ugyanaz a felszerelés lesz, elkerülve a méret és fecskendőn történő elhelyezésből adódó különbségeket. 
A ~ 20 m x 20 m négyzet alakban kell 1-es sugarat szerelni 40 m-es alapvezetékkel sugárcső, osztó, 2 db „B” és 2 db „C” tömlő segítségével.
A versenyszámnak akkor van vége, amikor a sugárcső a kijelölt helyre került. 
A pályán a sugárcső helye kijelölésre kerül.
A mindenkori szerelési szabályzat alapján történik a szerelés végrehajtása.
A vezényszavak használata kötelező!
Végrehajtás: védőcsizma, bevetési nadrág és kabát, tűzoltó sisak, bevetési kesztyű. 


II. Erőnléti gyakorlati feladat (1fő) 
2 x 2 db „C” tömlő kifektetése, autógumi kereke (felni nélkül) 10 X történő átfordítása, 2 x 10 kg-os súly a megadott helyre való átvitele. 
Versenyszám leírása:
A versenyző a megadott jelre a harmonikába hajtogatott és összekapcsolt 2 x 2 „C” tömlőt kihúzza, majd felcsatolja a megadott helyre, ami lehet osztó vagy kismotorfecskendő. Ezután odafut a gumiabroncshoz és 4 X átfordítja, Ezután felveszi a 2 x 10kg-os súlyokat és a megadott helyre, teszi le, ami 20 m-re van.
A versenyszámnak akkor van vége, amikor a versenyző a megadott helyre leteszi a súlyt.
Végrehajtás: védőcsizma, bevetési nadrág és kabát, kámzsa, tűzoltó sisak, bevetési kesztyű, légzőkészülék viselésével. (légzőkészüléket csak a kifektetésig kell viselni, használni nem kell!)


III. Erőnléti gyakorlati feladat (2 fő)
Kötél segítségével egy személygépjármű húzása 20 m-re, majd 2-2 db „B” tömlő feltekerése, végül egy palánkon (200 literes vashordó vízszintes fekvő helyzetben) való átugrás és érkezés a célhoz.

Versenyszám leírása:
 A megadott helyen a két versenyző magához húzza a személygépjárművet (20m hosszan), majd az mindkét versenyző a szimplán egymás mellett kifektetett 2 db „B” tömlőt összeszedi úgy, hogy az a rendszeresített helyére beférjen, majd a palánkon való átkelés után érkezés a célba.
A versenyszámnak akkor van vége, amikor mindkét versenyző elvégezte a feladatát és beérkezett a célba.
Végrehajtás: védőcsizma, bevetési nadrág és kabát, kámzsa, tűzoltó sisak, bevetési kesztyű.


IV. Rendszeresített 4 részes dugólétra visszaszerelés, mentőkötél fűzés- készenlétbe helyezés. ( 2Fő)
Versenyszám leírása:  
A 4 részes dugólétra mélybeszereléshez össze van készítve. A 2 versenyző szétszedi a 4 részes dugólétrát és (4 tagjára külön) a tagokat a kijelölt helyen elhelyezik.
Ezután a mentőkötél felszedése, készenlétbe helyezése, és a megadott helyre történő lehelyezése a feladat). A versenyszámnak a kötél megadott helyre történő lehelyezésekor van vége.
Végrehajtás: védőcsizma, bevetési nadrág és kabát, kámzsa, tűzoltó sisak, bevetési kesztyű.

A versenyen való részvétel feltételei 
· az előírásoknak megfelelően nevezni, majd be kell jelentkezni a versenyre, 
· egy versenyraj tagjai más raj futamában nem vehetnek részt 
· a versenyraj tagja nem lehet az adott verseny versenybírója   

Versenyfelszerelések.
A versenyt teljes védőruházatban (bevetési kabát, védőnadrág, védőcsizma, kámzsa, tűzoltó sisak, védőkesztyű) kell végrehajtani, a külön megjelöltnél légzőkészülék viselete szükséges. 
[bookmark: _GoBack]A versenyszabályzat előírásainak megfelelő, a versenypályák felépítéséhez, működtetéséhez szükséges (egységes) felszereléseket – az egyéni felszerelések kivételével – a rendező biztosítja.  
Az értékelés.
A verseny pontozása: minden versenyszámot külön-külön pontozunk és mérünk! Az összesített pontszámok alapján lesz az eredmény.
Pontszám számítása: Mért idő + büntető másodpercek.
Pontozás: Adott feladatban legjobb idő alapján
Értékelt helyezések:
1. hely 
2. hely
3. hely
Különdíj                       


Büntető másodpercek:
1. Kapcsok szétjönnek (minden szétjött kapocs után +5 mp), sugárcső nem a kijelölt helyre kerül (+5mp),
2. Nincsen felcsatolva a tömlő (tömlőnként +5 mp), kevés a  görgetések száma (minden hiányzó görgetések száma +10mp), nem a megadott helyre kerül a súly (súlyonként + 5 mp)
3. Nincs meg a megadott táv (+10mp), nem fér a „B” tömlő a helyére (tömlőnként +5 mp), 
4. Nem a megadott helyre kerülnek a létra tagok (tagonként +5 mp), nem kerül a megadott helyre a mentőkötél. (+5 mp)
5. Vezényszavak elmulasztása, egyéb más beszéd.   (+5 mp)


A verseny bírói.
Mindig a Megyei Tűzoltó Szövetség vezetősége határozza meg, ezt lehet kijelölés, felkérés és szavazás útján meghatározni.
Egyéb rendelkezések:
Ifjúsági és női csapatoknak a részfeladatokon belül a súly felére csökken, illetve a versenyszámokban használt tömlőméretek mindenhol „C”, tömlőre változnak a görgetési szám is felére csökken!)

